Stenkast fra broer forekommer - heldigvis - mere og mere sjældent. Men fredag eftermiddag modtog Nordjyllands Politi en anmeldelse om stenkast fra en bro over Viborgvej ved Ranum. Meldingerne lød på at stenen regnede ned fra broen, og at man var nødt til at køre undvigende for ikke at blive ramt. En færdselsbil var på det tidspunkt i nærheden af området. Betjenten kørte derfor mod stedet, og fandt tre unge mænd på broen. Det viste sig at være tre norske mænd på henholdsvis 11, 12 og 14 år. Men det var lidt noget andet end stenkast, de havde haft gang i. I stedet var det läkerol-lakridser, da havde kastet ned over vejen oppe fra broen. - De blev taget under armen af betjenten, og så blev de kørt hjem til deres forældre, og så får de verdens største skideballe, fortæller vagtchef ved Nordjyllands Politi Per Jørgensen. Der skete ingen skader på biler, og ingen kørte galt i forsøget på at undgå lakridserne.

Opsummering:
Fredag eftermiddag modtog Nordjyllands Politi en anmeldelse om stenkast fra en bro - det viste sig at være noget lidt andet.